ফের ধর্ষণ হাওড়ার বটানিক্যাল গার্ডেন থানা এলাকায়। বৃহস্পতিবার বাড়িতে একা পেয়ে এক নাবালিকাকে ধর্ষণ করে প্রতিবেশী যুবক। বাড়ি ফিরে মেয়েকে অচৈতন্য অবস্থায় দেখতে পান তাঁর মা। এরপরই হাসপাতালে ভর্তি করা হয় তাঁকে। পরিবারের লোকের অভিযোগের ভিত্তিতে রাতেই অভিযুক্তকে গ্রেফতার করে পুলিস।
 ব্যুরো: ফের ধর্ষণ হাওড়ার বটানিক্যাল গার্ডেন থানা এলাকায়। বৃহস্পতিবার বাড়িতে একা পেয়ে এক নাবালিকাকে ধর্ষণ করে প্রতিবেশী যুবক। বাড়ি ফিরে মেয়েকে অচৈতন্য অবস্থায় দেখতে পান তাঁর মা। এরপরই হাসপাতালে ভর্তি করা হয় তাঁকে। পরিবারের লোকের অভিযোগের ভিত্তিতে রাতেই অভিযুক্তকে গ্রেফতার করে পুলিস। বটানিক্যাল গার্ডেন থানা এলাকার বাঁকসার বরোজমাঠ এলাকায় বৃহস্পতিবার দুপুরে একাই ছিল নাবালিকা। মা পেশায় পরিচারিকার কাজ করেন। ফাঁকা বাড়ির সুযোগ নিয়ে ঘরে ঢুকে নাবালিকাকে ধর্ষণ করে প্রতিবেশী যুবক আমন পাসোয়ান। বাড়ি ফিরে মেয়েকে সংজ্ঞাহীন অবস্থায় দেখতে পান মা। এরপরই নির্যাতিতাকে হাওড়া জেলা হাসপাতালে নিয়ে যান পরিবারের সদস্যরা। শারীরিক পরীক্ষার পর চিকিৎসকরা জানিয়ে দেন ধর্ষণ করা হয়েছে ওই নাবালিকাকে। অস্ত্রোপচারও করা হয় নির্যাতিতার। পরে থানায় ধর্ষণের অভিযোগ দায়ের করে নির্যাতিতার পরিবার। অভিযোগের ভিত্তিতে বৃহস্পতিবার রাতেই অভিযুক্ত যুবককে গ্রেফতার করে পুলিস। তাঁর বিরুদ্ধে ধর্ষণের মামলা রুজু হয়েছে। গত ১৯ জুলাই বটানিক্যাল গার্ডেনের ভিতরে গ্লাস হাউসের কাছ থেকে উদ্ধার হয়েছিল এক কিশোরীর অচৈতন্য দেহ। শারীরিক পরীক্ষার পর চিকিৎসকরা জানিয়েছিলেন গণধর্ষণের শিকার হয়েছে ওই কিশোরী। কয়েকদিনের মধ্যেই একই থানা এলাকায় ফের ধর্ষণের ঘটনায় পুলিসের ভূমিকা নিয়ে ক্ষোভ তৈরি হয়েছে এলাকাবাসীর মধ্যে।